
74 DR.30.11.2006 

 

Saya bukan kata kementerian diskriminasi di dalam pengambilan belia untuk 
memasuki kelab ini. Yang saya bangkitkan ialah yang menjadi penaung dan penasihat.  
Kalau kementerian mempunyai niat yang baik, saya ada surat ini daripada pihak 
menteri yang ditandatangani Yang Berhormat Menteri bertarikh 3 November. Taklimat 
diadakan pada 13 November yang mengatakan bahawa ini adalah uji bakat permulaan 
bagi Kelab Rakan Muda Wawasan Desa.   

Tetapi persoalannya ialah pelaksanaannya. Di sini ada draf undang-undang 
bagi melaksanakan Kelab Rakan Muda Wawasan Desa ini yang dibahagikan kepada 
kategori ‘A’ dan kategori ‘B’. Kalau kawasan itu Barisan Nasional, Ahli Parlimen 
setempat itu akan menjadi penaung dan DUN setempat akan menjadi penasihat tetapi 
kalau itu kawasan pembangkang, saya dimaklumkan oleh ADUN kawasan Lobak, DAP 
dia kata, kalau itu kawasan pembangkang menurut pemberi taklimat itu kalau itu 
kawasan pembangkang, Kelab Rakan Muda Wawasan Desa di kawasan DUN tersebut 
ia akan di bawah Ketua UMNO Bahagian dan penaungnya adalah pegawai daerah.  

 Yang saya bangkitkan ialah aspek ini, elemen politik dalam aspek ini. Kalau ini 
hanya satu uji bakat permulaan saya merasa ini sangat bahaya. Ini jelas motifnya 
bukan perpaduan seperti yang dinyatakan oleh Yang Berhormat tetapi lebih kepada 
elemen politik. Apa salahnya kalau kawasan itu kawasan saya, ADUN itu adalah 
pembangkang, biarkan pembangkang untuk menjadi penasihat sebab mereka lebih 
mendekati belia di kawasan tersebut. 

 Datuk Haji Md. Alwi bin Che Ahmad [Ketereh]: Tanya sudahlah. Apa 
berucap pula! 

 Cik Fong Po Kuan [Batu Gajah]: Yang Berhormat bagi Ketereh, kalau Yang 
Berhormat Menteri membenarkan saya memperjelaskan apa yang saya katakan, apa 
Yang Berhormat bagi Ketereh sakit hati. Nanti pergi sukat lenganlah! 

 Beberapa Ahli:  [Ketawa] 

 Cik Fong Po Kuan [Batu Gajah]: ...Jadi, saya haraplah Yang Berhormat 
Menteri, kita orang muda.  Biar kita sama-sama memupuk perpaduan di kalangan belia.   

 Tuan Pengerusi [Datuk Dr. Yusof bin Yacob]: Minta jawapanlah, Yang 
Berhormat. 

 Cik Fong Po Kuan [Batu Gajah]: Jadi saya haraplah, draf ini perbetulkan 
pelaksanaannya.  Itu saja saya mohon penjelasan. 

 Datuk Azalina binti Othman Said: Yang Berhormat bagi Batu Gajah, 
sebenarnya apa Yang Berhormat bercakap ini ialah tentang draf. Sebenarnya saya 
sudah bercakap, mungkin Yang Berhormat pun tidak begitu dengar. Saya kata, yang 
kita hendak wujudkan ialah kelab yang akan didaftarkan di bawah Pendaftar Belia yang 
memang tidak wujud lagi disebabkan oleh Akta Belia belum diluluskan. Saya 
dimaklumkan bahawa Akta Belia mungkin diluluskan pada bacaan yang pertama tahun 
ini, dan bacaan kedua atau ketiga tahun hadapan. Ini bererti bahawa itu adalah satu 
draf untuk memberikan makluman kerana masalah sekarang ialah di mana dan 
bagaimanakah perlu bagi pihak kementerian dalam menjalankan program ini sebagai 
satu ujian, dengan izin, prototype untuk menghubungi mana-mana pihak. 

 Saya dimaklumkan kita menjemput ADUN kerana mereka adalah wakil yang 
bertauliah. Saya juga dimaklumkan dalam program ini, apa yang lebih penting ialah 
penaung-penaungnya sendiri disebut sebagai wakil daripada kerajaan iaitu daripada 
pegawai belia dan sukan daerah. Ini bererti bahawa memang kerajaan yang 
sebenarnya memantau. 

 Keduanya, yang memasuki Program Kelab Rakan Muda Wawasan Desa ini 
yang sangat penting ialah belia itu sendiri. Saya rasa Yang Berhormat tidak boleh 
terlampau sensitif sama ada dia orang Barisan Nasional atau tidak sebab yang penting 
ialah belia tidak di diskriminasi oleh Kementerian Belia dan Sukan. 

 Kalaulah kementerian berkata semua anak UMNO boleh masuk, anak MIC 
sahaja boleh masuk, barulah Yang Berhormat boleh marah. Sebab kita hendak 
wujudkan kelab, kita hendak wujudkan mereka yang boleh berhubung, kalau tidak pergi 
mesyuarat nanti macam Yang Berhormat, hendak ajak bergaduh sahaja. Macam mana 
hendak buat program. Nanti belia tengok takkan pemimpin politik bergaduh dengan 
pegawai kerajaan. 



Saya bukan kata kementerian diskriminasi di dalam pengambilan belia untuk memasuki kelab ini. Yang saya bangkitkan ialah yang menjadi penaung dan penasihat. Kalau kementerian mempunyai niat yang baik, saya ada surat ini daripada pihak menteri yang ditandatangani Yang Berhormat Menteri bertarikh 3 November. Taklimat diadakan pada 13 November yang mengatakan bahawa ini adalah uji bakat permulaan bagi Kelab Rakan Muda Wawasan Desa. Tetapi persoalannya ialah pelaksanaannya. Di sini ada draf undang-undang bagi melaksanakan Kelab Rakan Muda Wawasan Desa ini yang dibahagikan kepada kategori 'A' dan kategori 'B'. Kalau kawasan itu Barisan Nasional, Ahli Parlimen setempat itu akan menjadi penaung dan DUN setempat akan menjadi penasihat tetapi kalau itu kawasan pembangkang, saya dimaklumkan oleh ADUN kawasan Lobak, DAP dia kata, kalau itu kawasan pembangkang menurut pemberi taklimat itu kalau itu kawasan pembangkang, Kelab Rakan Muda Wawasan Desa di kawasan DUN tersebut ia akan di bawah Ketua UMNO Bahagian dan penaungnya adalah pegawai daerah. Yang saya bangkitkan ialah aspek ini, elemen politik dalam aspek ini. Kalau ini hanya satu uji bakat permulaan saya merasa ini sangat bahaya. Ini jelas motifnya bukan perpaduan seperti yang dinyatakan oleh Yang Berhormat tetapi lebih kepada elemen politik. Apa salahnya kalau kawasan itu kawasan saya, ADUN itu adalah pembangkang, biarkan pembangkang untuk menjadi penasihat sebab mereka lebih mendekati belia di kawasan tersebut. Datuk Haji Md. Alwi bin Che Ahmad [Ketereh]: Tanya sudahlah. Apa berucap pula!. Cik Fong Po Kuan [Batu Gajah]: Yang Berhormat bagi Ketereh, kalau Yang Berhormat Menteri membenarkan saya memperjelaskan apa yang saya katakan, apa Yang Berhormat bagi Ketereh sakit hati. Nanti pergi sukat lenganlah!. Beberapa Ahli: [Ketawa]. Cik Fong Po Kuan [Batu Gajah]: ...Jadi, saya haraplah Yang Berhormat Menteri, kita orang muda. Biar kita sama-sama memupuk perpaduan di kalangan belia. Tuan Pengerusi [Datuk Dr. Yusof bin Yacob]: Minta jawapanlah, Yang Berhormat. Cik Fong Po Kuan [Batu Gajah]: Jadi saya haraplah, draf ini perbetulkan pelaksanaannya. Itu saja saya mohon penjelasan. Datuk Azalina binti Othman Said: Yang Berhormat bagi Batu Gajah, sebenarnya apa Yang Berhormat bercakap ini ialah tentang draf. Sebenarnya saya sudah bercakap, mungkin Yang Berhormat pun tidak begitu dengar. Saya kata, yang kita hendak wujudkan ialah kelab yang akan didaftarkan di bawah Pendaftar Belia yang memang tidak wujud lagi disebabkan oleh Akta Belia belum diluluskan. Saya dimaklumkan bahawa Akta Belia mungkin diluluskan pada bacaan yang pertama tahun ini, dan bacaan kedua atau ketiga tahun hadapan. Ini bererti bahawa itu adalah satu draf untuk memberikan makluman kerana masalah sekarang ialah di mana dan bagaimanakah perlu bagi pihak kementerian dalam menjalankan program ini sebagai satu ujian, dengan izin, prototype untuk menghubungi mana-mana pihak. Saya dimaklumkan kita menjemput ADUN kerana mereka adalah wakil yang bertauliah. Saya juga dimaklumkan dalam program ini, apa yang lebih penting ialah penaung-penaungnya sendiri disebut sebagai wakil daripada kerajaan iaitu daripada pegawai belia dan sukan daerah. Ini bererti bahawa memang kerajaan yang sebenarnya memantau. Keduanya, yang memasuki Program Kelab Rakan Muda Wawasan Desa ini yang sangat penting ialah belia itu sendiri. Saya rasa Yang Berhormat tidak boleh terlampau sensitif sama ada dia orang Barisan Nasional atau tidak sebab yang penting ialah belia tidak di diskriminasi oleh Kementerian Belia dan Sukan. Kalaulah kementerian berkata semua anak UMNO boleh masuk, anak MIC sahaja boleh masuk, barulah Yang Berhormat boleh marah. Sebab kita hendak wujudkan kelab, kita hendak wujudkan mereka yang boleh berhubung, kalau tidak pergi mesyuarat nanti macam Yang Berhormat, hendak ajak bergaduh sahaja. Macam mana hendak buat program. Nanti belia tengok takkan pemimpin politik bergaduh dengan pegawai kerajaan.